ग्रेट इंडियन पेनिनसुला रेलवे
16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम "सुल्तान", "सिंध" और "साहिब" था, खींच रहे थे।
मुम्बई-पुणे द्रुतगति मार्ग
मुम्बई-पुणे द्रुतगति मार्ग (Mumbai Pune Expressway) भारत का पहला कंक्रीट से निर्मित ६-लेन वाला द्रुतगति मार्ग है। इसका आधिकारिक नाम 'यशवन्तराव चव्हाण मुम्बई-पुणे द्रुतगति मार्ग' है। इसकी लम्बाई ९३ किमी है। यह मुम्बई और पुणे को जोड़ता है और २००२ में पूर्णतः चालू कर दिया गया था।